Heroides

[thumb|Hypsipyle Iasoni scribens. E versione Francogallica ab Octaviano de St.-Gelais scripta, 1496-1498; liber manuscriptus in [bibliotheca nationalis Francica|bibliotheca nationali Franciae invenitur.]]
***Heroides*** aut *Epistulae heroidum* liber est Ovidii carmina continens viginti et unum, quae sunt epistulae heroidum mythologicarum ab Ovidio fictae. Quattuordecim priora carmina certe Ovidio tribuuntur; quintum decimum, epistulam scilicet Sapphus Phaoni missam, Ovidium non scripsisse pauci putant. Cetera sunt epistularum paria tria ita composita, ut epistula unaquaeque etiam sui responsum haberet. Hae certe aliquanto post sunt scriptae, sed utrum re vera Ovidius ille fuerit, qui scripsisset, nec ne, in controversia est. Omnia haec carmina distichis elegiacis composita sunt.

Omnes hae epistulae materiam bene notam per libros antiquiores retractant: exempli gratia, epistula septima (Dido Aeneae) eandem fabulam narrat atque liber quartus *Aeneidos*.

Quia Ovidius in carmine quodam *Amorum* (*Am*. 2.18) harum epistularum meminit, scimus eas ante annum 14 a.C.n. scriptas esse, quo fere tempore *Amores* editi esse putantur.

## Index
Epistulae sunt hae:
* Penelope Ulixi, qui bellum Troianum gerit
* Phyllis Demophoonti, Thesei filio
* Briseis Achilli, dum ipsa apud Agamemnonem moratur.
* Phaedra Hippolyto, privigno
* Oenone Paridi, qui eam reliquit et Helenam duxit
* Hypsipyle Iasoni, qui ex insula Lemno modo abiit
* Dido Aeneae, qui Carthagine modo abiit
* Hermione Oresti, a Pyrrho capta
* Deianira Herculi, aerumnas absolventi
* Ariadne Theseo, qui ex insula Naxo modo abiit
* Canace Macareo, fratri quem amat
* Medea Iasoni, qui novam feminam Creusam duxit
* Laodamia Protesilao, bello Troiano ineunte
* Hypermestra Lynceo, ea nocte ubi Hypermestra et sorores debent maritos interficere
* Sappho Phaoni, portitori Lesbiaco; hoc carminis a nonnullis spurium habetur
* Paris Helenae et Helena Paridi
* Leander Heroni et Hero Leandro
* Acontius Cydippae et Cydippa Acontio

## Imitationes
Baldericus Dolensis epistolas Paridis Helenae et vice versa novas conscripsit. Inter imitationes Ovidii Christianas *Heroides* Helii Eobani Hessi notissimae sunt, postea collectiones multae, e.g.  
* *Sacrarum Heroidum liber* Claudii Espencaei (1564)
* *Sacrarum Heroidum libri tres* Andreae Aleni (1574)
* *Heroidum epistolae* Iacobi Bidermanni (1638)
* *Sacrarum Heroidum epistolae* Ioannis Vincartii (1640)
etc.

## Notae
## Bibliographia
*Bornecque, Henri, ed., et Marcel Pr&eacute;vost, tr.  1928  *Ovide:  H&eacute;ro&iuml;des.* Lutetiae:  Soci&eacute;t&eacute; d' &eacute;dition Les Belles Lettres.
*Dörrie, Heinrich, ed. 1971 *P. Ovidii Nasonis Epistulae Heroidum.* Berolini–Novi Eboraci.
*Lingenberg, Wilfried, 2003 *Das erste Buch der Heroidenbriefe. Echtheitskritische Untersuchungen.* Paderbronnae.
*Knox, Peter E., ed. 1995 *Ovid Heroides:  Select Epistles.* Cantabrigiae.
* Roussel, Denis, "L'humour d'Ovide dans la correspondance de Paris et d'Hélène (Héroïdes XVI et XVII)", *Vita Latina*, 2004: 59-70
*Viarre, Simone,	1987 "Des poèmes d'Homère aux « Héroïdes » d'Ovide. Le récit épique et son interprétation élegiaque", ''Bulletin de l'Association Guillaume Budé*ː  2-11
* Jost Eickmeyer, *Der jesuitische Heroidenbrief: Zur Christianisierung und Kontextualisierung einer antiken Gattung in der Frühen Neuzeit'', Walter de Gruyter, 2012

## Nexus externi
Categoria:Litterae Latinae aevi Augustani
Categoria:Carminum collectanea
Categoria:Epistulae
Categoria:Italiae scripta
Categoria:Libri imperfecti
Categoria:Publius Ovidius Naso
Categoria:Scripta saeculo 1 a.C.n.
!